PATVIRTINTA

Naujosios Akmenės ikimokyklinio ugdymo

mokyklos skyriaus „Buratinas“

vedėjos, l. e. direktoriaus pareigas,

2020 m. spalio 30 d. įsakymu Nr. V-61

**NAUJOSIOS AKMENĖS IKIMOKYKLINIO UGDYMO MOKYKLOS**

**PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Ikimokyklinio ugdymo mokyklos (toliau – Mokyklos) ugdymo proceso organizavimo nuotoliniu būdu tvarkos aprašas (toliau – Tvarka) yra skirtas ikimokyklinio ir priešmokyklinio ugdymo mokytojams, neformaliojo švietimo mokytojams, švietimo pagalbos specialistams padėti pasirengti ugdymo proceso organizavimui nuotoliniu būdu ir jį vykdyti, iki tol, kol bus atnaujintas įprastas ugdymo procesas.

2. Karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu arba esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, Mokykla ugdo mokinius nuotoliniu būdu, nepriklausomai nuo to, ar šis būdas yra įteisintas mokyklos nuostatuose, ar ne. Laikinai organizuojant ugdymą nuotoliniu būdu, mokymo sutartys nekeičiamos.

**II SKYRIUS**

**UGDYMO PROCESO NUOTOLINIU BŪDU ORGANIZAVIMAS**

3. Mokykla įgyvendindama ugdymosi turinį vadovaujasi ikimokyklinio ugdymo mokyklos skyrių „Buratinas“, „Atžalynas“ ir „Žvaigždutė“ ikimokyklinio ugdymosi programomis ,,Besišypsanti vaikystė“, „Vaikystės takeliu“, „Vaikystės mokyklėlė“ ir Priešmokyklinio ugdymo bendrąja programa (2014). Specialiųjų ugdymosi poreikių turintys vaikai ugdomi vadovaujantis Pritaikytomis programomis, Individualaus švietimo pagalbos ir kt. specialistų pagalbos teikimo planais.

4. Kiekvieną darbo dieną atsižvelgiant į vaikų amžių ir patvirtintą nuotolinio ugdymo organizavimo veiklų tvarkaraštį, organizuojamas sinchroninis ir asinchroninis ugdymas.

5. Mokytojas informuoja grupės tėvus (globėjus, rūpintojus) apie nuotolinio ugdymosi organizavimą elektroninio dienyno „Mūsų darželis“, Facebook ir kt. IKT priemonėmis.

6. Reikalingas nuotoliniam darbui priemones mokytojai gali pasiimti iš Mokykloje esančios darbo vietos. Pasiimdami darbui reikalingą priemonę, parašo materialiai atsakingam asmeniui (direktoriaus pavaduotojai ūkio reikalams) prašymą.

7. Mokymo medžiaga gali būti ir popierinė (pvz., mokinių turimi pratybų sąsiuviniai, knygelės ir kt.), tačiau užduotys turėtų būti pateiktos skaitmeninėse aplinkose su nuorodomis (pvz. „Padlet“, „Google“ dokumentai ir kt.)

8. Mokytojas įvertinęs, kad ne visi ikimokyklinio ugdymo grupių ugdytinių tėvai turi galimybę prisijungti prie IKT, išsiunčia užduotis paštu.

9. Ikimokyklinio ir priešmokyklinio ugdymo programos ir veiklos gali būti vykdomos per e-dienyną „Mūsų darželis“, per uždaras Facebook Messenger grupes, Zoom platformoje, skaitmeninėje platformoje Padlet.

10. Ugdymuisi reikalinga medžiaga, užduotys pateikiamos įvairiomis formomis: internetinėmis nuorodomis, video įrašais, užduočių nuotraukomis, skaidrėmis, filmuota medžiaga, muzikiniais įrašais, mokytojų paruoštomis ugdymo (si) priemonėmis.

11. Mokytojai ugdymosi procesą planuoja, vaikų pasiekimus fiksuoja e-dienyne „Mūsų darželis“.

12. Ugdytiniams, turintiems specialiųjų ugdymosi poreikių, ugdymosi užduotis pateikia mokytojai ir švietimo pagalbą mokiniui teikiantys specialistai.

13. Tiesioginius pokalbius virtualioje aplinkoje su ugdytiniais rekomenduojama organizuoti ne anksčiau nei 09:00 val. ir ne vėliau nei 16:00 val. (mokytojai individualiai suderina su tėvais/ globėjais/rūpintojais virtualaus bendravimo laiką).

14. Mokytojų metodinės grupės nariai sukuria mokyklos mokytojų aplinką (pvz. uždara „Facebook“ grupė), kurioje visi mokytojai dalinasi užduotimis, užduočių nuorodomis bei darbo patirtimi.

15. Su šiuo aprašu, patvirtintu Mokyklos direktoriaus įsakymu, mokytojai supažindinami išsiunčiant aprašą per „Vidines žinutes“ e-dienyne ,,Mūsų darželis“.

16. Mokytojai tėvus (globėjus, rūpintojus) su šiuo aprašu supažindina per e-dienyną ,,Mūsų darželis“. Tėvų (globėjus, rūpintojus) perskaityta informacija prilyginama pasirašytinai susipažinimui su šiuo aprašu.

17. Pasitarimai, susirinkimai, posėdžiai Mokykloje rengiami nuotoliniu būdu per vaizdo pokalbių programą ZOOM.

**III SKYRIUS**

**ALTERNATYVUS NUOTOLINIO MOKYMO VYKDYMAS**

18. Mokytojai ir ugdytiniai (su tėvų/globėjų/rūpintojų pagalba) gali prisijungti prie nuotolinių mokymosi aplinkų iš namų

19. Priešmokyklinio ugdymo mokytojai, organizuodami nuotolinį ugdymąsi, skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui.

20**.** Mokymo(si)/ugdymo(si) nuotoliniu būdu sąveikai tarp mokytojų ir ugdytinių užtikrinti pasirenkamas:

20.1. Sinchroninis ryšys – mokytojai ir ugdytiniai dalyvauja ugdyme(si) bendradarbiaudami (vaizdo pokalbiai, konferencijos ir pan.) pagal iš anksto sudarytą tvarkaraštį.

20.2. Asinchroninis ryšys – mokytojas iš anksto parengia užduotis. Užduotys ugdytiniams išsiunčiamos per e-dienyną ,,Mūsų darželis“, ugdytiniai ugdosi ir atlieka užduotis su tėvų (globėjus, rūpintojus) pagalba.

21. Ikimokyklinio ugdymo mokytojai, organizuodami nuotolinį ugdymąsi, sinchroniniam ugdymui skirtą laiką numato atsižvelgiant į vaikų amžių.

22. Sinchroniniam ugdymui naudojama platforma – ZOOM.

23. Vienoje grupėje dirbantys mokytojai bendradarbiauja tarpusavyje, tariasi dėl ugdymo nuotoliniu būdu planavimo, grupę užduotis kelia vienas mokytojas bendru sutarimu pasirinktinai.

24. Nuotolinio ugdymosi laikotarpiu savaitinis planas ateinančiai savaitei elektroniniame dienyne „Mūsų darželis“ parengiamas kiekvieną penktadienį.

25. Ugdymosi procese dalyvaujančių asmenų funkcijos:

25.1 Mokyklos direktorius ir skyrių vedėjai, metodininkai:

25.1.1. įvertina galimybes ir organizuoja bendruomenę dirbti nuotoliniu būdu;

25.1.2. remiantis tėvų (globėjus, rūpintojus) apklausos duomenimis (dėl turimų IKT priemonių ir prieigos) numato alternatyvius ugdymo būdus;

25.1.3. sudaro nuotolinio ugdymo tvarkaraštį;

25.1.4. priima sprendimus dėl nuotolinių pasitarimų su Mokyklos darbuotojais ir juos organizuoja;

25.1.5. informuoja mokinių tėvus (globėjus, rūpintojus) apie nuotolinio mokymo organizavimą, konsultuoja ugdymosi klausimais;

25.1.6. koordinuoja nuotolinio ugdymosi procesą, vykdo stebėseną.

25.2. Ikimokyklinio, priešmokyklinio meninio ugdymo mokytojai, neformaliojo švietimo mokytojai:

25.2.1. sukuria ZOOM platformą, kurioje bus organizuojamas sinchroninis nuotolinis ugdymas;

25.2.2 kitą darbo dieną išsiunčia tėvams (globėjus, rūpintojus) nuorodas su prisijungimu prie ZOOM ir tikslų laiką, kada vyks prisijungimas, tėvų elektroniniais paštais arba patalpinti nuorodą uždarose „Facebook“ grupėje;

25.2.3. kiekvieną darbo dieną atsižvelgiant, į vaikų amžių ir patvirtintą nuotolinio ugdymosi organizavimo veiklų tvarkaraštį, organizuoja sinchroninį ir asinchroninį ugdymąsi;

25.2.4. pagal ugdymo(si) programą, veiklų tvarkaraštį pritaiko ugdymosi procesui organizuoti nuotoliniu būdu;

25.2.5. pateikia per e-dienyną „Mūsų darželis“, per uždaras Facebook Messenger grupes, Zoom platformą, skaitmeninę platformą Padlet, užduotis, atitinkančias vaikų amžių ir gebėjimus;

25.2.6. vertina ugdytinių pasiekimus;

25.2 7. domisi ugdytinių poreikiais, interesais, padeda išspręsti kylančias problemas;

25.2.8. bendradarbiauja su pagalbos mokiniui specialistais;

25.2.9. elektroniniame dienyne pildo su mokiniais susijusius dokumentus.

25.3. Švietimo pagalbos specialistai:

25.3.1. organizuoja sinchroninį ir asinchroninį ugdymą(si);

25.3.2. planuoja veiklą e-dienyne „Mūsų darželis“;

25.3.3. sukuria ZOOM platformą, kurioje bus organizuojamas sinchroninis nuotolinis ugdymas ir informuoja tėvus/globėjus/rūpintojus;

25.3.4. pateikia per e-dienyną „Mūsų darželis“, per uždaras Facebook Messenger grupes, Zoom platformą, skaitmeninę platformą Padlet, užduotis, atsižvelgdami į raidos ypatumus, gebėjimus ir sutrikimą;

25.3.5. individualiai bendradarbiauja su tėvais /globėjais/ rūpintojais;

25.3.6. kaupia grįžtamąją informaciją (aprašai, ugdytinių darbai ir kt.);

25.3.7. elektroniniame dienyne pildo su mokiniais susijusius dokumentus;

25.3.8. bendradarbiauja su grupių mokytojais;

25.2.9. pagalbos mokiniui metodinės grupės nariai sukuria pasidalinimo patirtimi aplinką Facebook platformoje (uždaros grupės) ir pateikia įvairias užduotis, nuorodas ir kt.

25.4. Tėvai /globėjai/rūpintojai:

25.4.1. bendrauja ir bendradarbiauja su Mokyklos vadovais, konsultuojasi su mokytojais, švietimo pagalbos specialistais (jei skirta pagalba);

25.4.2. aptaria ir suderina su mokytojais vaikų darbą virtualioje erdvėje ir padeda saugiai naudotis virtualiomis aplinkomis;

25.4.3. sutartu laiku prisijungia į vaikams skirtus sinchroninius mokymus;

25.4.4. teikia grįžtamąjį ryšį: siunčia atliktas vaikų užduotis, darbus ir kt. suderintu formatu mokytojui ar pagalbos mokiniui specialistams (jei skirta pagalba);

25.4.5. susirgus/pasveikus vaikui, informuoja grupės mokytoją;

25.4.6. aptaria su mokytojais ir pagalbos mokiniui specialistais (jei skirta pagalba) vaikų darbo sėkmes ar iškylančius sunkumus;

25.4.7. tėvai (globėjus, rūpintojus) klausimus susijusius su nuotoliniu ugdymu gali pateikti el. paštu [buratinas@akmene.lt](mailto:buratinas@akmene.lt).

26. Informacija apie nuotolinį ugdymą talpinama e. dienyne ,,Mūsų darželis“.

27. Ugdomoji veikla planuojama kas savaitę e. dienyne ,,Mūsų darželis“. Tėvai/globėjai/rūpintojai prijungiami prie e. dienyno menių punkto ,,Planai“.

28. Kiekvieną penktadienį iki 14.00 val. per e-dienyną ,,Mūsų darželis“ mokytojai, švietimo pagalbos specialistai teikia grįžtamąjį ryšį skyrių vedėjoms apie nuotolinio ugdymo(si) savaitinio plano įgyvendinimą.

29. Mokytojai įpareigojami sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams, mokyklos vadovų parengtais įsakymais ir aprašais.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

30. Ugdymo programoms įgyvendinti, Mokykla naudojasi esamu visoms mokykloms laisvai prieinamu nacionaliniu skaitmeniniu ugdymo turiniu:

30.1. **Emokykla** [(http://lom.emokykla.lt/public/](http://lom.emokykla.lt/public/)) – skaitmeninių priemonių paieška;

30.2. **Ugdymo sodas** (<https://sodas.ugdome.lt/mokymo-priemones>) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

30.3. Nauja mokymo(si) aplinka ikimokyklinio ir priešmokyklinio amžiaus vaikų ugdymui **UGDYMOSI AVILYS** [https://bit.ly/2ybLJuX​](https://l.facebook.com/l.php?u=https%3A%2F%2Fbit.ly%2F2ybLJuX%E2%80%8B%3Ffbclid%3DIwAR1WosxbRHwxp_wk_-PhBHew3R42CC86g0XhwQEG5MLa_gaGvqACQwZ3LOw&h=AT14A30AWAzeHg8bu1ZOyoXaDPMS53KtKvnu26HEK5pbIxSvjy8oNdWF4gbMEz-_iMPAl66QslQAVcM9g5WRYwwa3v993IuyTlr6sF0e3Jm1Ecn_Dbk9I4bWA04h4-6PmRuCV7Br2YIHMuka1vU28MrdEBX-ELn_rKI7CUPjBM0atE05XqgXc129usNKUpMG2Y1ER-JG9MwwY-AtX9gmm9ujZbA5QkjVn2kEL_853cvhWPbt9MgbNYJgblJ8WK9UtVSYv9XJ68Xs_namAetbM-W3Rm08tXBV5GUjB7dt8-Bz_eDTwe3MBZMP45ipfFpUioRnAItTRQx2arYIYzNMkNrslYKLVWgGmhV-o6dD81AOBPJRZT3Ghry5daRo0U4wxuIAB6P9OIJJQaMOL_uitnbzCm2XY5JyOGWr8ldHrCWYMCvwP_kh8oFKPeeuwnK2qstNXxM6hEGhJMCBOuvSmejvppATtRoqz3e8p3q8QSGUE393iCqJi8oIEc4fo-KZbH32pia7C-y5cKCypg3uD3S850Ep53qNCpUQ8W50MdEvp8KACArcJYNODPbJWarLintFMWsYNsmvlIPrLy_ctwQcpu7N0SsG3RGebW1allI9LQrbFAtP_satrlXokNsw_Kk)‘.

31. Galima pasinaudoti idėjomis ar atsispausdinti paruoštas užduotis apsilankius Facebook „Lavina LT“ puslapyje: <https://www.facebook.com/LavinaLT/>.

32. Naudotis laikinai laisvai prieinamu įvairių įmonių siūlomu skaitmeniniu turiniu:

- Gražiausios audio pasakos ir kiti skaitiniai vaikams: „Skaitymo metai“, „Pasakų kampelis“, „Rubinaitis“.

- Sveikatos kompetencijos ugdymas: „Kaip taisyklingai plauti rankas?“, „Sveikatukai: pažadas sveikatai“, „Vaikiškos dainelės: higiena“

- Eksperimentai ir užduotėlių rinkiniai: „Pažinkime vaikystę: biblioteka“, „Pažinkime vaikystę: 16 eksperimentų ikimokyklinukams“.

- Idėjos kūrybiškumo ugdymo veikloms, o vakaro žaidimams puikiai tiks šešėlių teatras, kurį tėveliai gali pasigaminti kartu su vaikais.

-Mokslo, pasakų, laidų įrašų, muzikos, žaidimų ir kitokio turinio informacijos lietuvių ir anglų kalbomis.

- Žaidimai kalbai mokyti.

-Edukaciniai žaidimai.

33. Mokykla gali:

33. 1. susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni.

33.2. Kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.

34. Naudotis atviraisiais ištekliais kitomis kalbomis, pvz., anglų kalba KhanAcademy (<https://www.khanacademy.org/>) „[European Schoolnet“](http://www.europeanschoolnet.org/) (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest,https://www.schooleducationgateway.eu/en/pub/ index.htm ir kt.). Nuorodos į kitą metodinę medžiaga nuotoliniam mokymui pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

**V SKYRIUS**

**BAIGIAMOSIOS NUOSTATOS**

35. Nuotolinio ugdymosi organizavimo stebėseną vykdo Mokyklos direktorius, skyrių vedėjai ir metodininkai.

36. Už nuotolinio ugdymosi organizavimo koordinavimą, informacijos apie nuotolinį ugdymąsi teikimą, socialinės, emocinės ir ugdymo pagalbos mokytojams, tėvams (globėjams/rūpintojams) teikimą atsakingos skyriaus vedėjos ir metodininkai.

37. Už ugdymosi proceso dalyvių saugumą internete (prisijungimo nuorodų perdavimą tik vaiko tėvams, o ne tretiesiems asmenims), už asmens duomenų apsaugą nuotolinio ugdymo metu atsakingi mokytojai, švietimo pagalbos specialistai, neformaliojo švietimo mokytojai tėvai (globėjai).

38. Visi darbuotojai laikosi saugaus interneto reikalavimų.

39. Tvarkos aprašas gali būti keičiamas, pasikeitus aplinkybėms ir yra skelbiamas e. dienyne ,,Mūsų darželis“.

\_\_\_\_\_\_\_\_\_\_\_\_\_\_\_\_\_\_\_\_